Aalborgs Stifts Adresseavis, 1825-10-31
Auction. Afdøde Johanne Nielsdatters og forhen afdøde Mands Anders Christensen Møllers Stervboested i Lille Toftgaard, med tilliggende Eiendomme af Hartkorn i Skpr. 2 Album, tilligemed den nedlagte Sæd og det indavled Korn og Høe, samt Kongetienden af Stedet, bortsælges ved 3de Auctioner nemlig: 1ste Auction den 7de, 2den Auction den 12te November førstkommende, paa Herredscontoiret heri Byen hver Dags Formiddag Kl. 10, og 3die Auction i Stervboestedet den 15de November førstkommende Formiddag Kl. 9. ved hvilken Auction tillige bortsælges en god Besætning, Jnd og Udboe, hvoriblandt en Deel Sølv og Guld-og Sølvpenge, hvilket saaledes til Lysthavendes Efterretning bekjendtgjøres. N. Sundbye den 22de October 1825. Spies. Kyøe Hovedgaard m.v., saaledes som denne Eiendom er beskreven i mine forrige, til de allerede afholdte 4 Auctioner, i Borch's Adresseavis indrykkede Bekjendtgjørelser; stilles til Salg ved en 5te Auction, der er berammet at afholdes paa bemeldte Kyøe Hovedgaard, Mandagen den 14de November 1825, Formiddag ved 11 Slet; hvilket herved bekjendtgjøres. Løgstøer, den 23de October 1825. Scharling. Biskop Jansen. har fundet for godt i sidste Nummer af disse Aviser at indføres en Bekjendtgjørelse betræffende den her i Onsdags-Avisen indførte Anmeldelse af hans Embeds-Jubilæums Høitideligholdelse. Hans Høiærværdighed siger først, at han er nødsaget til at bemærke, at Anmeldelserne i Aalborgs Aviser ere skeete uden hans Vidende; men han skal ikke troe, at Nogen vil faae det Jndfald at bringe ham Avis=Manuscriptet til Gjennemsyn, saalænge han ikke er ansat som Avis-Censor, hvilket Gud forbyde at enten han eller nogen anden Bisp eller Præst nogensinde skulle blive i noget Land paa denne Side Alperne og Pyrenæerne. Men saa kommer han ovenikjøbet med den Paastand, at Anmeldelserne i de Aalborgske Aviser ere aldeles urigtige, hvilket er skikkelig drøjt at tage imod. Enkelt Urigtighed kan vel nogen Tid indsnige sig, men derfor bliver dog ikke hele Anmeldelsen aldeles urigtig. At der stod i Anmeldelsen, at H. H. var Dannebrogsmand, det var en Urigtighed, thi, saavidt vides, er han det ikke, og Anmelderen er ingenlunde competent til at bedømme hans Fortjenthed til at blive det. Denne Urigtighed var da vel ikke farligere, end at den lader sig tilgive. Alle de øvrige Dato af hans Levnedsløb ere tagne efter hans egen Beretning fra Prækestolen, og enhver Urigtighed, som deri maatte befindes, hidrører altsaa fra H. H. selv og falder tilbage paa ham. J saa Fald giver hans høje Alder ham billigt Krav paa Skaansel og Overbærelse. - Anmeldelsen talede rigtignok ikke om hvormegen Dyresteg der blev spist, hvormange Ankere Viin der blev drukket, hvormange Lispund Lys brændte i denne høitidelige Anledning; men dette, saavelsom Forbigaaelse af Skaaler og Viser og andet deslige er neppe nogen Urigtighed. Var H. H. at formaae til at opgive Urigtighederne og rette Feilene, da gjorde han især den, der i Fremtiden bliver hans Biograf, en stor Tjeneste, da Materialierne til hans Levnedsbeskrivelse ikke ellers ere saa ganske lette at faae samlede. Endnu denne Gang en bemærkning: Herrerne Wandall og Schjern foregive at have hentet deres Anmeldelse fra Aalborg Adresseavis Nr. 163, som vist Jngen har bedet dem om, men imidlertid findes to Usandheder i deres Anmeldelse, som denne Avis ingen Deel vedkjender sig i, nemlig, at Kirken var paa det Skjønneste decoreret, og at den var propfuld af Mennesker.